Mestni svet
Statutarno-pravna komisija
Trg Edvarda Kardelja 1, 5000 Nova Gorica

7

Številka: 007-6/2011-42
Nova Gorica, dne 1. oktobra 2025

**MESTNI SVET MESTNE OBČINE NOVA GORICA**

**ZADEVA**: PREDLOG ZA OBRAVNAVO NA SEJI MESTNEGA SVETA MESTNE OBČINE NOVA GORICA

# NASLOV: Predlog Sprememb in dopolnitev Statuta Mestne občine Nova Gorica (druga obravnava)

**GRADIVO PRIPRAVIL**: Mestna občina Nova Gorica, Mestni svet, Statutarno-pravna komisija

**IZDELOVALEC GRADIVA:** /

**POROČEVALEC:** Ana Gulič, predsednica Statutarno–pravne komisije

**PRISTOJNO DELOVNO TELO**: Statutarno–pravna komisija

**PREDLOG SKLEPA:**

Mestni svet Mestne občine Nova Gorica sprejme predlog Sprememb in doplnitev Statuta Mestne občine Nova Gorica.

|  |
| --- |
| **Desnik podpisnik** |
| **Ana Gulič** |
| predsednica komisije |

Gradivo:

* Gradivo 1: predlog Sprememb in

dopolnitev Statuta Mestne občine

Nova Gorica z obrazložitvijo

* Gradivo 2: NPB Statuta Mestne občine

Nova Gorica

Mestni svet
Trg Edvarda Kardelja 1, 5000 Nova Gorica

Predlog

Na podlagi 64. člena Zakona o lokalni samoupravi (Uradni list RS, št. [94/07](https://www.uradni-list.si/glasilo-uradni-list-rs/vsebina/2007-01-4692) – uradno prečiščeno besedilo, [76/08](https://www.uradni-list.si/glasilo-uradni-list-rs/vsebina/2008-01-3347), [79/09](https://www.uradni-list.si/glasilo-uradni-list-rs/vsebina/2009-01-3437), [51/10](https://www.uradni-list.si/glasilo-uradni-list-rs/vsebina/2010-01-2763), [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [11/14](https://www.uradni-list.si/glasilo-uradni-list-rs/vsebina/2014-21-0303) – popr., [14/15](https://www.uradni-list.si/glasilo-uradni-list-rs/vsebina/2015-01-0505) – ZUUJFO, [11/18](https://www.uradni-list.si/glasilo-uradni-list-rs/vsebina/2018-01-0457) – ZSPDSLS-1, [30/18](https://www.uradni-list.si/glasilo-uradni-list-rs/vsebina/2018-01-1356), [61/20](https://www.uradni-list.si/glasilo-uradni-list-rs/vsebina/2020-01-0901) – ZIUZEOP-A, [80/20](https://www.uradni-list.si/glasilo-uradni-list-rs/vsebina/2020-01-1195) – ZIUOOPE, [62/24](https://www.uradni-list.si/glasilo-uradni-list-rs/vsebina/2024-01-2135) – odl. US in [102/24](https://www.uradni-list.si/glasilo-uradni-list-rs/vsebina/2024-01-3207) – ZLV-K) in 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne \_\_\_\_\_\_\_\_\_\_\_\_\_\_ sprejel

## SPREMEMBE

## in dopolnitve Statuta Mestne občine Nova Gorica

1. člen

V 12. členu Statuta Mestne občine Nova Gorica (Uradni list RS, št. 13/12, 18/17 in 18/19) se v prvem odstavku:

* besedilo četrte alineje spremeni tako, da se glasi:

» - če v treh mesecih po seznanitvi mestnega sveta z aktom o izidu volitev iz zakona, ki ureja lokalne volitve, s katerim je ugotovljena njegova izvolitev, ne preneha opravljati dejavnosti, ki ni združljiva s funkcijo funkcionarja,«,

* besedilo sedme alineje spremeni tako, da se glasi:

» - če občinska volilna komisija na podlagi odločbe upravnega sodišča sprejme nov akt o izidu volitev v skladu z zakonom, ki ureja lokalne volitve, iz katerega izhaja, da je bil namesto njega izvoljen drug kandidat.«.

Drugi in tretji odstavek se spremenita tako, da se glasita:

»(2) Funkcionarju preneha mandat z dnem, ko mestni svet ugotovi, da so nastali razlogi za prenehanje mandata iz prejšnjega odstavka.

(3) Ne glede na prejšnji odstavek v primerih iz sedme alineje prvega odstavka tega člena funkcionarju preneha mandat z dnem, ko občinska volilna komisija v uradnem glasilu občine na podlagi odločbe upravnega sodišča objavi nov akt o izidu volitev iz zakona, ki ureja lokalne volitve, iz katerega izhaja, da je bil namesto njega izvoljen drug kandidat.«.

V sedmem odstavku se besedilo »potrditev mandata nadomestnega« nadomesti z besedo »nadomestitev«.

1. člen

V 14. členu se v drugem odstavku besedilo »organizacijske enote in organi občinske uprave« nadomesti z besedilom »notranje organizacijske enote«.

1. člen

V 16. členu se črta četrti odstavek.

1. člen

V 17. členu se drugi in tretji odstavek spremenita tako, da se glasita:

»(2) Mestni svet se voli za štiri leta. Mandatna doba članov mestnega sveta traja do prve seje novoizvoljenega mestnega sveta.

(3) Mestni svet se konstituira na prvi seji po volitvah, na kateri se seznani z izidom volitev v občini, pod pogojem, da je v aktu o izidu volitev iz zakona, ki ureja lokalne volitve, ugotovljena izvolitev več kot polovice članov mestnega sveta. Prvo sejo mestnega sveta skliče prejšnji župan, najpozneje v 14 dneh po objavi akta o izidu volitev iz zakona, ki ureja lokalne volitve, vodi pa jo najstarejši član mestnega sveta.«.

1. [člen](https://www.uradni-list.si/glasilo-uradni-list-rs/vsebina/%22%20%5Cl%20%224.%C2%A0%C4%8Dlen)

V 19. členu se v drugem odstavku:

* tretja alineja spremeni tako, da se glasi:

»- določa organizacijo in delovno področje občinske uprave,«,

* šesta in deveta alineja črtata,
* v dvanajsti alineji se besedilo »odloča o najemu posojila in« črta,
* dvaindvajseta alineja spremeni tako, da se za besedo »in« besedilo »predstavnike mestne občine v nadzorne svete družb, ki so v občinski lasti« nadomesti z besedilom »imenuje oziroma predlaga člane organov upravljanja in nadzora javnih podjetij ter gospodarskih družb, v katerih ima mestna občina lastniški delež,«.
1. člen

23. člen se spremeni tako, da se glasi:

»23. člen

(1) Mestni svet se konstituira na prvi seji po volitvah, na kateri se seznani z izidom volitev v občini, pod pogojem, da je v aktu o izidu volitev iz zakona, ki ureja lokalne volitve, ugotovljena izvolitev več kot polovice članov občinskega sveta.

(2) Na prvi seji mestni svet imenuje predsednika in člane komisije za mandatna vprašanja, volitve in imenovanja.«.

1. člen

V 24. členu se v drugem odstavku doda nov drugi stavek, ki se glasi:

»Njihovo delovno področje določi mestni svet s poslovnikom.«.

1. člen

V 28. členu se v prvem odstavku drugi stavek spremeni tako, da se glasi:

»Izvoljeni kandidat za župana pridobi mandat z dnem izvolitve, izvrševati pa ga začne, ko se novi občinski svet seznani z aktom o izidu volitev iz zakona, ki ureja lokalne volitve, s katerim je ugotovljena njegova izvolitev.«.

V drugem odstavku se:

* deveta alineja spremeni tako, da se glasi:

»- predlaga organizacijo in delovno področje občinske uprave, določi podrobnejšo organizacijo in sistemizacijo delovnih mest v občinski upravi, odloča o imenovanju oziroma razrešitvi ter o sklenitvi oziroma prenehanju delovnega razmerja zaposlenih v občinski upravi, v kolikor za to ne pooblasti direktorja oziroma drugega javnega uslužbenca v skladu z zakonom,«,

* v deseti alineji besedilo » predstojnike organov občinske uprave in organov skupne občinske uprave,« nadomesti z besedilom »vodje notranjih organizacijskih enot občinske uprave in skupne občinske uprave«.
1. člen

V 32. členu se v drugem odstavku besedilo »razpisa nadomestnih volitev« nadomesti z »nastopa mandata novo izvoljenega župana«.

1. člen

V 43. členu se v prvem odstavku besedilo »Organi občine odločajo« nadomesti z besedilom »Občina odloča«.

V četrtem odstavku se beseda »organa« črta.

1. člen

V naslovu 6. poglavja in v besedilu 48. člena se beseda »pravobranilstvo« v vseh sklonih nadomesti z besedo »odvetništvo« v ustreznem sklonu.

1. člen

V 52. členu se v drugem odstavku besedilo »pristojni organ občine« nadomesti z besedo »občino«.

1. člen

V 54. členu se v tretjem odstavku zadnja vejica nadomesti z besedo »in«, besedilo »in javni uslužbenec krajevne skupnosti« pa se črta.

Četrti odstavek se spremeni tako, da se glasi:

»Število članov sveta krajevne skupnosti določi mestni svet s sklepom. Volilna enota za volitve članov sveta krajevne skupnosti je območje krajevne skupnosti.«.

1. člen

V 67. členu se zadnja vejica nadomesti z besedo »ter« in črta besedilo »ali vlaga kapital v dejavnost oseb zasebnega prava«.

1. člen

V 69. členu se četrti in peti odstavek črtata.

Dosedanji šesti do osmi odstavek postanejo četrti do šesti odstavek.

1. člen

V 80. členu se v tretjem odstavku datum »30. aprila« nadomesti z datumom »15. aprila«.

1. [člen](https://www.uradni-list.si/glasilo-uradni-list-rs/vsebina/%22%20%5Cl%20%2217.%C2%A0%C4%8Dlen)

V 85. členu se prvi odstavek spremeni tako, da se glasi:

»Z odlokom ureja občina na splošni način zadeve iz svoje pristojnosti, določa organizacijo in področje dela občinske uprave, določa način njenega dela ter ustanavlja javne službe. Z odlokom ureja občina tudi zadeve iz prenesene pristojnosti v skladu z zakonom.«.

V četrtem odstavku se besedilo »organov mestne uprave« nadomesti z »občinske uprave«.

1. člen

V 91. členu se drugi odstavek spremeni tako, da se glasi:

»Občina odloča o pravicah in dolžnostih posameznikov in pravnih oseb ter o njihovih pravnih koristih v upravnih zadevah v upravnem postopku.«.

1. člen

V 92. členu se v prvem odstavku besedilo »izdajo organi mestne uprave« nadomesti z besedilom »izda občinska uprava«.

V tretjem odstavku se besedilo »občinskih upravnih organov« nadomesti z »občine«.

### KONČNA DOLOČBA

1. člen

Te spremembe in dopolnitve statuta začnejo veljati petnajsti dan po objavi v Uradnem listu Republike Slovenije, določbe 1., 4., druga alineja 5. člena, v delu, ki se nanaša na šesto alinejo, prvi odstavek 8., 9. in drugi odstavek 13. člena pa se začnejo uporabljati za prve redne lokalne volite, razpisane po uveljavitvi teh sprememb in dopolnitev statuta.

Številka: 007-6/2011
Nova Gorica, dne

|  |  |  |
| --- | --- | --- |
| **D**

|  |
| --- |
| **Samo Turel** |
| Župan |

**esnik podpisnik** |
|  |
|  |

Mestni svet
Statutarno-pravna komisija
Trg Edvarda Kardelja 1, 5000 Nova Gorica

## Obrazložitev

Na 28. seji Mestnega sveta Mestne občine Nova Gorica, ki je bila dne 11. septembra 2025, je bila izvedena prva obravnava predloga Sprememb in dopolnitev Statuta Mestne občine Nova Gorica, v okviru katere sta bila podana dva predloga in sicer:

1. predlog: svetnica mag. Elena Zavadlav Ušaj je podala predlog, da bi Komisija za mandatna vprašanja, volitve in imenovanja (v nadaljevanju: KMVVI) imela sedem in ne pet članov. V zvezi s tem predlogom pojasnjujemo, da je KMVVI delovno telo z največjim številom opravljenih sej. Manjše število članov tega delovnega telesa omogoča večjo operativnost le - tega, zato predlagamo, da se ohrani dosedanje število članov, torej pet.
2. predlog: svetnik Anton Harej je podal predlog, da bi zmanjšali število komisij iz 24. člena statuta, saj ne delujejo vse enako, nekatere se niti ne sklicujejo. V zvezi s tem predlogom pojasnjujemo, da se delovna telesa mestnega sveta sklicujejo glede na potrebo po obravnavni posameznega gradiva, ki sodi v njihovo delovno področje. Za primerjavo: v tem mandatu je KMVVI opravila 38 sej, Statutarno – pravna komisija 3 seje. Predlagamo, da se obstoječa delovna telesa mestnega sveta ohranijo tako, kot so predvidena v 24. členu veljavnega Statuta Mestne občine Nova Gorica. Gre namreč za delovna telesa, katerih delovanje se je izkazalo v preteklosti kot potrebno (četudi redko). V primeru, da se posamezno delovno telo ukine, to pomeni, da za to delovno področje ne bo ustreznega delovnega telesa v primeru, da se pokaže potreba po obravnavi gradiva s tega področja.

Mestnemu svetu Mestne občine Nova Gorica tako predlagamo, da predlog Sprememb in dopolnitev Statuta Mestne občine Nova Gorica obravnava in sprejme.

Pripravila:

|  |  |
| --- | --- |
| **Levi podpisnik** | **Desnik podpisnik** |
| **Ime in priimek** | **Ana Gulič** |
| Mojca Belingar VodopivecVodja Pravne službe | predsednica komisije |